පූජක වෙස්ගෙන පුද පූජා පවත්වන මුවාවෙන් තොටළඟ නිවසකට පැමිණ රුපියල් ලක්‍ෂ නවයක් වටිනා රන් ආභරණ වංචනික ලෙස ලබාගෙන මෙරටින් පිටවීමට උත්සාහ කළ ඉන්දියන් ජාතිකයන් දෙදෙනෙක් පෙරේදා (02) ග්‍රෑන්ඩ්පාස් පොලිසිය මගින් අත්අඩංගුවට ගෙන තිබේ.එදින පෙරවරු 10.00 ට පමණ තොටළඟ ප්‍රදේශයේ නිවසට පැමිණ ඇති අත්අඩංගුවට පත් සැකකරුවන් සවස 3.30 පමණ වන විට ඉන්දියාවට යාම සඳහා කටුනායක ගුවන් තොටුපළ වෙත ගොස් තිබේ.එහිදී මොවුන් රන් අභරණ තොගය ද සමඟ අත්අඩංගුවට ගත් බව ග්‍රෑන්ඩ්පාස් පොලිසිය පවසයි.සැකකරුවන් අවුරුදු 24 හා 25 වයසේ පසුවන්නන් වේ.